Diari Oficial de la Generalitat Valenciana


Sumari del DOGV 8461, del 10-01-2019 (2018/11065)

Informació pública de l'aprovació de l'informe ambiental i estratègic de la modificació de l'article 104 del Pla general.
-------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11785


Data del document
:   28-11-2018

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de l'aprovació de l'informe ambiental i estratègic de la modificació de l'article 104 del Pla general. [2018/11825]  
Sobre la base de l'informe i el dictamen favorable emés per la comissió d'avaluació ambiental i territorial de l'Ajuntament d'Oliva de data 31 d'agost de 2018, la Junta de Govern Local, en funcions d'òrgan ambiental municipal, va aprovar, en sessió celebrada el dia 2 de novembre de 2018, el següent informe ambiental de la modificació de l'article esmentat del Pla general, regulador de les condicions de l'edificació en l'àmbit de protecció ambiental del barri antic de la ciutat.  
  
De conformitat amb el que es disposa en l'article 57 de la Llei 5/2014, de 25 de juliol, es procedeix a la publicació del referit acord que conté l'informe ambiental:  
  
Primer  
Aprovar l'informe ambiental i estratègic de la modificació puntual del Pla general del citat article referits a les condicions constructives i de l'edificació en l'àmbit del barri antic amb protecció al nivell ambiental; el contingut d'aquest informe és el següent:  
  
  
Informe ambiental i estratègic.  
Documentació presentada: consisteix en el document inicial estratègic i memòria justificativa de la modificació de l'article 104 del vigent Pla general, redactat per l'estudi d'arquitectura Joan M. García Pérez, per encàrrec de l'Ajuntament d'Oliva.  
Planejament vigent: el planejament vigent és el Pla general d'ordenació urbana, aprovat definitivament per la Comissió Territorial d'Urbanisme en sessió de 30 de novembre de 1982.  
Objecte de la modificació de planejament: modificar les determinacions de l'article 104 del vigent Pla general per a incorporar una nova regulació i redefinir aspectes constructius de tipus morfològic i estètic, sense afectar cap altre paràmetre de caràcter substancial i de naturalesa estructural, i circumscrit a l'àmbit superficial del barri antic i, dins d'aquest, les zonificacions i edificacions dotades d'un nivell de protecció denominat Ambiental.  
Consultes realitzades: s'han realitzat consultes amb la Direcció General de Patrimoni Cultural i Direcció General d'Urbanisme, resultant d'aplicació a aquestes consultes el règim previst en l'article 51.1 de la Llei 5/2014, de 25 de juliol.  
  
Consideracions jurídiques. Es tracta d'una modificació de planejament que afecta, únicament i exclusivament, determinacions de l'ordenació detallada tal com es disposa en l'article 35 de la LOTUP, i la competència per a l'aprovació definitiva és el propi ajuntament, tal com es regula en l'article 44.5é de la mateixa llei.  
Resulta d'aplicació en l'àmbit superficial del sòl classificat com a urbà residencial barri antic-nivell ambiental i no suposa cap afecció a cap dels estàndards dotacionals regulats per llei i previstos en el planejament, i es regulen, únicament i exclusivament, aspectes de naturalesa constructiva, morfològica i estètica dels edificis.  
  
Proposta d'informe. La present modificació puntual de planejament no presenta aspectes que puguen tindre incidència mediambiental ni es preveu que es deriven d'aquesta efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se la tramitació, pel procediment simplificat, fins a l'aprovació definitiva d'aquesta.  
  
Segon  
Publicar en el Diari Oficial de la Generalitat Valenciana extracte de l'informe ambiental exposat i disposar la prossecució de l'expedient administratiu de conformitat amb les previsions de l'article 57 de la LOTUP.  
  
Contra l'acord precedent, per no ser un acte definitiu en via administrativa, no es pot interposar cap recurs, sense perjudici que puguen utilitzar-se els mitjans de defensa que els interessats estimen convenient en els seus drets.   
Cosa que es fa pública perquè se'n prenga coneixement i als efectes oportuns.  
  
Oliva, 28 de novembre de 2018.- L'alcalde: David González Martínez.